stanford-oval/wikipedia huggingface dataset:
Työvoitto
Aiheesta muualla

Työvoitto discogs.com -sivustolla
Umarex

| Umarex |
| --- | --- |

Perustettu:  1972
Kotipaikka:   Saksa
Tytäryhtiöt:  Walther
Kotisivu:  www.umarex.com
Infobox OKVirheellinen NIMI-arvo: 
Umarex Sportwaffen GmbH & Co. KG on vuonna 1972 perustettu saksalainen ilma-aseiden valmistaja. Yritys omistaa saksalaisen asevalmistaja Waltherin.
Aiheesta muualla

Umarexin kotisivu (saksaksi)
Umarexin Yhdysvaltain verkkosivu (englanniksi)
Unhallowed

Unhallowed on yhdysvaltalaisen The Black Dahlia Murderin esikoisalbumi. Se julkaistiin Metal Blade Recordsin toimesta 17. kesäkuuta 2003.
| Unhallowed The Black Dahlia Murder |
| --- | --- | --- |

Studioalbumin tiedot
 Julkaistu: 17. kesäkuuta 2003
 Tyylilaji: melodinen death metal
 Kesto: 36.26
 Levy-yhtiö: Metal Blade Records
The Black Dahlia Murderin muut julkaisut
|   | Unhallowed 2003 | Miasma 2005 |
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Unhallowed | 1.59 |  |  |  |  |  |  |  |
| 2. | Funeral Thirst | 3.55 |  |  |  |  |  |  |  |
| 3. | Elder Misanthropy | 2.34 |  |  |  |  |  |  |  |
| 4. | Contagion | 3.22 |  |  |  |  |  |  |  |
| 5. | When the Last Grave Has Emptied | 3.11 |  |  |  |  |  |  |  |
| 6. | Thy Horror Cosmic | 2.55 |  |  |  |  |  |  |  |
| 7. | The Blackest Incarnation | 4.43 |  |  |  |  |  |  |  |
| 8. | Hymn for the Wretched | 4.18 |  |  |  |  |  |  |  |
| 9. | Closed Casket Requiem | 4.25 |  |  |  |  |  |  |  |
| 10. | Apex | 5.04 |  |  |  |  |  |  |  |
|  |  | 36.26 |  |  |  |  |  |  |  |
Kokoonpano

Trevor Strnad – laulu
Brian Eschbach – kitara, taustalaulu
John Kempainen – kitara
David Lock – basso
Cory Grady – rummut
Arvostelut

Imperiumi: 7/10
Metal Storm:
Scene Point Blank:
Aiheesta muualla

Albumi Unhallowed Encyclopaedia Metallum -sivustolla (englanniksi)
Albumi Unhallowed discogs.com -sivustolla (englanniksi)
Albumi Unhallowed Bandcamp -sivustolla (englanniksi)
Ulrika Möllersvärd
Aiheesta muualla

Ulla Möllersvärd
Mäntsälän kartanot (Arkistoitu – Internet Archive)
Ulla ja Aleksanteri tapaavat jälleen Mäntsälässä[vanhentunut linkki]
Umatillan piirikunta

Umatillan piirikunta (engl. Umatilla County) on Yhdysvaltojen Oregonin osavaltiossa sijaitseva piirikunta. Sen väkiluku oli 77 950 vuonna 2019. Piirikunnan hallintokeskus on Pendletonin kaupunki. Piirikunta on perustettu 27. syyskuuta 1862.
Aiheesta muualla

Kuvia tai muita tiedostoja aiheesta Umatillan piirikunta Wikimedia Commonsissa
Uutisaitta

| Uutisaitta |
| --- | --- |
 Uutisaitta 3-4/1949. Kannessa Gregory Peck
Aihealue:  elokuva
Julkaisija:  Suomi-Filmi
ISSN:  ISSN 0500-8492
Perustettu:  1935
Lakkautettu:  1960
Kotimaa:  Suomi
Kieli:  suomi
Uutisaitta, vuosina 1935–1944 Suomi-Filmin Uutisaitta oli Suomi-Filmin vuonna 1935 perustama elokuvalehti, joka ilmestyi vuoteen 1960.
Isokokoisempana ja monivärisenä se oli aikakauden toisen lehden Elokuva-aitan ankara kilpailija. Lehti oli  aluksi kaksikielinen.
Päätoimittajat

Toini Pyykkö (nimimerkki Toe)
Tapio Vilpponen (nimimerkki Roy) 1943–1953
Soma Hallakorpi
Aiheesta muualla

Numeron heinäkuu 1950 sisältöä, Aikakauslehtiratsaus, Kariav, blogi
Jere Lehtinen
Ura > Pelivuodet Suomessa

Lehtinen aloitti jääkiekkoilun Espoon Jääklubissa, ja nousi A-nuorten SM-liigaan Kiekko-Espoon riveissä 16-vuotiaana. Tulokaskaudellaan A-nuorten joukkueessa Lehtinen tehtaili 32 runkosarjan ottelussa tehopisteet 23+23=46, ja oli joukkueensa parhaimmistoa. Hän tahkosi espoolaisjoukkueen riveissä myös B-nuorten SM-liigaa ja I-divisioonaa. Kauden 1991–92 päätteeksi Lehtinen oli mukana ratkaisevassa osassa, kun Kiekko-Espoo nousi ensimmäistä kertaa SM-liigaan kukistaen nousussa Joensuun Jokipojat Lehtisen syöttäessä Tero Lehterän tekemän ratkaisumaalin. Menestyksekkään kauden johdosta 19-vuotias Lehtinen valittiin ensimmäistä kertaa MM-kilpailuihin edustamaan Suomea. MM-kilpailuissa Lehtinen pelasi 7 ottelua tehoin 1+1=2 Suomen joukkueen saavuttaessa hopeaa. Minnesota North Stars varasi kesällä Lahdessa, Hennalan varuskunnassa varusmiespalvelukseen astuneen Lehtisen NHL:ään numerolla 88.
SM-liigaa Lehtinen pelasi Espoossa vain yhden kauden ajan. Nuori hyökkääjä kiinnostui Vladimir Jursinovin kovasta valmennustyylistä, joka oli tuottanut tulosta Turun Palloseuralle. Lehtiselle tarjottiin sopimusta Kiekko-Espoon lisäksi myös muilta Helsingin seudun liigajoukkueilta, mutta hyökkääjä päätti tarttua turkulaisjoukkueen tarjoukseen. Ensimmäisellä kaudellaan TPS:n riveissä Lehtinen pelasi 42 ottelua tehopistein 19+20=39, ja pudotuspelien 11 ottelussa yhtä monta maalia mättänyt Lehtinen oli ratkaiseva tekijä TPS:n noustessa SM-finaaliin kauden päätteeksi. Suomen mestaruuden vei kuitenkin Lehtiselle sopimusta tarjonnut Helsingin Jokerit. Samalla kaudella TPS kuitenkin voitti Jääkiekon Euroopan cupin. Keväällä 1992 Lehtinen oli jälleen Suomen joukkueen mukana Suomessa järjestetyissä MM-kilpailuissa. 
Viimeisellä kaudellaan Suomessa Lehtinen teki oman piste-ennätyksensä SM-liigassa, kun 39 runkosarjaottelussa syntyi 42 tehopistettä. Pudotuspelien pistepörssissä Lehtinen oli kolmas tehopistein 2+13=15 TPS:n edetessä SM-kultaan tällä kertaa Jokerien jäädessä hopealle. Lehtinen valittiin SM-liigan tähdistökentälliseen yhdessä joukkuetovereidensa Saku Koivun ja Marko Kiprusoffin kanssa, ja hänet palkittiin myös liigan herrasmiespelaajalle annettavalla Raimo Kilpiö -palkinnolla. Menestyksekäs kausi sai jatkoa keväällä 1995, kun Lehtinen sekä Koivu tekivät ketjukaverinsa Ville Peltosen kanssa tuhoisaa jälkeä Tukholman MM-kilpailuissa, joissa Suomi saavutti historiansa ensimmäisen maailmanmestaruuden.
Yksityiselämä

Lehtinen tutustui vaimoonsa Jaanaan vuonna 1994 Lillehammerin talviolympialaisten aikana. Pari avioitui kesäkuussa 1998, ja heillä on kaksostyttäret Anna ja Sofia sekä poika Joel, joka on isänsä tavoin jääkiekkoilija. Lehtinen asui perheineen pitkään Dallasissa, jossa hänellä on hyvin suuri ja vankka ihailijakanta. Nykyisin perhe asuu Espoossa. 
Lehtinen tunnetaan suurena metallimusiikin ystävänä. Hän on kertonut pitävänsä muun muassa Slayerin, Iron Maidenin, Metallican sekä Megadethin musiikista ja Suomessa kesät viettävä Lehtinen käy usein musiikkifestivaaleilla ympäri Suomea. Hän on maininnut suosikkialbumeikseen Slayerin Reign in Bloodin, Metallican Master of Puppetsin ja Iron Maidenin Live After Deathin. Hän on myös lahjoittanut Slayerin muusikoille yhtyeen jäsenten nimillä varustetut Dallas Starsin pelipaidat.
Saavutukset > Jääkiekon SM-liiga

Jääkiekon A-nuorten SM-liigan Suomen mestaruus Kiekko-Espoossa kaudella 1989–1990
Jääkiekon I-divisioonan Suomen mestaruus Kiekko-Espoossa kaudella 1991–1992
SM-hopeaa Turun Palloseurassa kaudella 1993–1994
Jääkiekon Euroopan cupin mestaruus Turun Palloseurassa kaudella 1993–1994
Jääkiekon Suomen mestaruus Turun Palloseurassa kaudella 1994–1995
Valinta SM-liigan tähdistökentälliseen kaudella 1993–1994
Raimo Kilpiö -palkinto kaudella 1994–1995
Saavutukset > NHL

NHL:n kuukauden tulokas helmikuussa 1996
Stanley Cup Dallas Starsissa kaudella 1998–1999
Frank J. Selke Trophy kausilla 1997–1998, 1998–1999 ja 2002–2003
Saavutukset > Maajoukkue

Alle 18-vuotiaiden EM-pronssia alle 18-vuotiaiden vuoden 1991 EM-kilpailuista
MM-kultaa vuoden 1995 maailmanmestaruuskilpailuista
MM-hopeaa vuosien 1992, 1994 ja 2007 maailmanmestaruuskilpailuista
Valinta MM-kilpailujen tähdistökentälliseen vuonna 1995
Olympiahopeaa vuoden 2006 talviolympialaisista
Olympiapronssia vuosien 1994, 1998 ja 2010 talviolympialaisista
Toinen sija vuoden 2004 maailmancupista
Saavutukset > Muita palkintoja ja kunnianosoituksia

Suomen vuoden jääkiekkoilija vuonna 2003
Suomen jääkiekkomuseo on aateloinut Lehtisen jääkiekkoleijonaksi numerolla 207 vuonna 2011
Espoon Blues jäädytti Lehtisen käyttämän pelinumeron (10) syksyllä 2014
Palkinto urheilu-urasta Suomen urheilugaalassa tammikuussa 2015
Suomen jääkiekkoliitto jäädytti Lehtisen käyttämän pelinumeron (26) nuorten MM-kilpailujen yhteydessä Helsingissä loppuvuonna 2015.
Dallas Stars jäädytti Jere Lehtisen käyttämän pelinumeron (26) kaudella 2017–2018.
Kansainvälinen Jääkiekkoliitto (IIHF) nimesi Lehtisen IIHF:n kunniagalleriaan 2018 MM-kilpailuiden yhteydessä.
Umarell

Umarelleja seuraamassa katutöitä Piazza Maggiorella Bolognassa.
Rakennustyömaan aita Bolognassa. Aidan suojakankaaseen on tehty kurkistusreiät umarelleja, lapsia ja koiria varten.
Umarell (alun perin Bolognan murteen sanasta umarèl) on italiankielinen sana, joka viittaa eläkeläismiehiin, jotka aikansa kuluksi seuraavat rakennustyömaiden tapahtumia. Stereotyyppisesti umarellien mielletään seuraavan rakennustöiden etenemistä kädet selän takana, kertovan työntekijöille mielipiteitään töiden etenemisestä ja tarjoavan näille neuvojaan. Sanan kirjaimellinen merkitys on ”pikku mies”.
Sana umarell on lähtöisin Bolognan seudulta. Se oli alun perin vähättelevä tai haukkuva murresana, joka tarkoitti ympäri kaupunkia käyskentelevää mitättömän ja vaatimattoman oloista pientä miestä. Sitä käytti tiettävästi ensimmäisenä kuvaamaan työmaita seuraavia eläkeläismiehiä vuonna 2005 paikallinen toimittaja ja kirjailija Danilo Masotti, joka on nostanut umarelleja ja muita bolognalaisia ilmiöitä esiin muun muassa kirjoissaan ja blogissaan. Sanaa alkoivat Masottin tekstien suosion myötä käyttää muutkin kuin hän, ja lopulta se yleistyi niin, että se hyväksyttiin vuonna 2020 italian kielen Zingarelli-sanakirjaan. Sen leviämistä yleiskieleen on pidetty esimerkkinä internetin kyvystä nostaa sanoja ja ilmauksia valtavirtaan. Italiankielisessä mediassa ja politiikassa sitä on alettu käyttää myös laajemmassa merkityksessä kuvaamaan henkilöitä, jotka tarkkailevat jotakin ilmiötä tai tapahtumaa osallistumatta siihen aktiivisesti.
Käyttötapauksia

Riccionen kunta varasi vuonna 2015 umarelleja varten 11 000 euron määrärahan, josta näille maksettiin korvaus työmaiden valvonnasta. Umarellien tehtäviin kuului muun muassa vartioida työmaita, kun varsinaisia työntekijöitä ei ollut paikalla, tarkkailla työntekijöiden toimintaa sekä laskea työmaille saapuvien ja sieltä poistuvien ajoneuvojen määriä. Samana vuonna San Lazzaro di Savenan kunta Bolognan lähistöllä nimitti tietöitä kuukausien ajan seuranneen paikallisen umarellin Franco Boninin rakennustöiden kunniavalvojaksi. Palkinnoksi Bonini pääsi tutustumaan rakennustyömaahan ja sai muistoksi kuvan itsestään tiejyrän ohjaimissa.
Bolognalainen kulttuuriyhdistys Succede solo a Bologna (”tapahtuu vain Bolognassa”) julkisti vuonna 2016 Umarèl-kortin, jonka hankkineet pääsivät seuraamaan San Petronion basilikan kunnostustöitä lähietäisyydeltä valitsemanaan ajankohtana. Kortin sai omakseen lahjoittamalla basilikan kunnostukseen vähintään viisi euroa. Samana vuonna Italiassa julkaistiin Umarells-niminen mobiilisovellus, josta näkee käynnissä olevien tietöiden ja rakennustyömaiden sijainnin. Pikaruokaketju Burger King palkkasi umarelleja valvomaan uusien ravintoloidensa rakennustöitä osana sosiaalisen median markkinointikampanjaa, joka korosti ketjun laajentumista Italiassa.
Bolognan kaupunki päätti vuonna 2017 antaa Cirenaican alueella sijaitsevalle aukiolle nimeksi Piazzetta degli Umarells (”umarellien pieni aukio”). Ehdotus aukion tai kadun nimeämisestä umarellien kunniaksi oli peräisin termin käyttöön tuoneelta Danilo Masottilta. Aukion avajaisia vietettiin huhtikuussa 2018. Paikalla olivat kaupunginvaltuutettu Mattea Lepore, stand up -koomikko Duilio Pizzocchi, San Lazzaro di Savenan palkitsema umarell Franco Bonini sekä Danilo Masotti itse. Aukion nimi herätti paikallisissa jonkin verran närää, sillä nämä huomauttivat Bolognan murteen sanan umarèl monikkomuodon olevan umarì eikä aukion nimeen valittu umarells.
Sarjakuvalehti Topolinossa julkaistiin vuonna 2020 Aku Ankka -tarina, jossa seikkailee Ankkalinnan rakennustyömaita tarkkaileva umarell. Kustantamo Dominioni toi vuonna 2021 markkinoille lautapelin La Giornata dell’Umarell (”umarellin päivä”).
Varig Logística

Yhtiön McDonnell Douglas MD-11.
Varig Logistica (myös VarigLog) oli brasilialainen São Paulossa pääkonttoria pitävä rahtilentoyhtiö. Yhtiö perustettiin syyskuussa 2000 ja se oli Varigin täysin omistama tytäryhtiö. Yhtiö myytiin joulukuussa 2005 Volo do Brasil -konsortiolle. Heinäkuussa 2006 yhtiö osti konkurssin partaalla horjuneen entisen emoyhtiönsä, Varigin ja Varigin tytäryhtiön Rio Sulin. VarigLog meni konkurssiin 27. syyskuuta 2012.
Laivasto

Varig Login laivasto koostui seuraavasti (elokuussa 2007):
6 Boeing 757-200F
3 Boeing 727-200F
3 McDonnell Douglas DC-10-30F
2 McDonnell Douglas MD-11F
Uusi-Seelanti kesäolympialaisissa 1936

Uusi-Seelanti osallistui Berliinin kesäolympialaisiin 1936 seitsemän urheilijan vahvuisella joukkueella. Maan ainoan mitalin näissä kisoissa saavutti John Lovelock, joka voitti yleisurheilussa miesten 1500 metrin juoksun. Lovelock kantoi myös maansa lippua olympialaisten avajaisissa. Kisojen mitalitilastossa Uusi-Seelanti sijoittui jaetulle 20. sijalle.
Mitalistit > Kultaa

John Lovelock — Yleisurheilu, miesten 1500 m
Joukkue > Yleisurheilu

Pat Boot — 800 m, karsiutui alkuerissä
John Lovelock — 1500 m,  Kultaa
Cecil Matthews — 5000 m, karsiutui alkuerissä
Joukkue > Nyrkkeily

Thomas Arbuthnott — 57,152 kg, karsiutui ennen puolivälieriä
Norman Fisher — 57,152 kg, karsiutui ennen puolivälieriä
Clarrie Gordon — 57,152 kg, karsiutui alkukierroksilla
Joukkue > Pyöräily

George Giles
— aika-ajo 1000 m, kahdeksas
— maantieajo, yksilökilpailu
Variety

Varietyn logo.
Variety on viikoittain ilmestyvä yhdysvaltalainen viihdelehti. Sen perusti Sime Silverman vuonna 1905 New Yorkissa.
Yhtiön omisti aiemmin Reed Business Information, joka myi sen 2012 verkkokustantaja Jay Penskelle ja sijoitusyhtiö Third Point LLC:lle. Ilmoitustulojen vähennyttyä lehti oli vaikeuksissa, ja erityisesti Pensken omistaman viihdeuutissivuston Deadline.comin aiheuttaman kilpailutilanteen vuoksi.
Aiheesta muualla

Varietyn kotisivut. (englanniksi)
Valerio Arri

| Mitalit | Mitalit | Mitalit |  |
| --- | --- | --- | --- |
|  Valerio Arri |  Valerio Arri |  Valerio Arri |  |
Maa:  Italia
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Pronssia | Antwerpen 1920 | maraton |  |
Valerio Arri (22. kesäkuuta 1892 – 2. heinäkuuta 1970) oli italialainen kestävyysjuoksija ja olympiamitalisti. Hän voitti pronssia maratonilta Antwerpenin olympialaisista 1920 Jüri Lossmannin ja Hannes Kolehmaisen jälkeen juostuaan ajan 2.36.32,8.
Valerija Zabruskova

Valerija Valerjevna Zabruskova (ven. Валерия Валерьевна Забрускова; o.s. Antonova, ven. Антонова; s. 29. heinäkuuta 1975 Potsdam) on venäläinen keihäänheittäjä.
Zabruskova sijoittui Pariisin maailmanmestaruuskilpailuissa 2003 yhdeksänneksi. Ateenan olympialaisissa 2004 hän ei päässyt loppukilpailuun sijoituttuaan karsinnassa 15:nneksi. Berliinin maailmanmestaruuskisoissa 2009 Zabruskova oli karsinnan 27:s.
Venäjän mestaruuden Zabruskova on voittanut vuosina 2004 ja 2009.
Zabruskovan ennätys on ulkoradoilla 64,49 metriä, jolla hän sijoittui vuoden 2003 maailmantilastossa neljänneksi, ja hallissa 59,55 metriä.
Udo Beyer

| Mitalit | Mitalit | Mitalit |  |
| --- | --- | --- | --- |
|  Udo Beyer, 1980 |  Udo Beyer, 1980 |  Udo Beyer, 1980 |  |
Maa:   Itä-Saksa
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Montréal 1976 | kuulantyöntö |  |
|  Pronssia | Moskova 1980 | kuulantyöntö |  |
| EM-kilpailut  | EM-kilpailut  | EM-kilpailut  |  |
|  Kultaa | Praha 1978 | kuulantyöntö |  |
|  Kultaa | Ateena 1982 | kuulantyöntö |  |
|  Pronssia | Stuttgart 1986 | kuulantyöntö |  |
| Universiadit  | Universiadit  | Universiadit  |  |
|  Kultaa | Meksiko City 1979 | kuulantyöntö |  |
Udo Beyer (s. 9. elokuuta 1955 Stalinstadt, DDR) on saksalainen yleisurheilija, joka edusti DDR:ää kuulantyönnössä 1970- ja 1980-luvuilla. Hän on olympiavoittaja vuoden 1976 kesäolympialaisista.
Hänen veljensä Hans-Georg Beyer voitti käsipallossa olympiakultaa ja sisarensa Gisela Beyer oli kansainvälisen tason kiekonheittäjä.
Vuonna 2013 Beyer myönsi käyttäneensä dopingia uransa aikana.
Saavutuksia

Olympiakisat
1976 Olympiakulta
1980 Olympiapronssi
1984 Ei osallistunut (Olympiaboikotti)
1988 4. sija
1992 karsiutui alkukarsinnassa
Maailmanennätykset
6. heinäkuuta 1978: 22,15 m
25. kesäkuuta 1983: 22,22 m
20. elokuuta 1986: 22,64 m (9. sija kaikkien aikojen tilastossa)
Nuorten Euroopan ennätykset
6,25 kg kuulalla, 13. heinäkuuta 1973: 21,03
7,25 kg kuulalla. 17. heinäkuuta 1973: 19,63
6. heinäkuuta 1974: 20,20
21. kesäkuuta 1975: 20,97
Euroopan mestaruuskisat
1973 Nuorten Euroopan mestaruus
1974 6. sija
1978 Euroopan mestaruus
1982 Euroopan mestaruus
1986 Pronssimitali
IAAF – Maailman Cup
1977, 1979 ja 1981 voitot
1985 3. sija
DDR:n mestaruuskisat
1974 2. sija
1977–1987 11 DDR:n mestaruutta
1988 2. sija
1990 3. sija
1980 DDR:n hallimestaruus
Lasten ja Nuorten Spartakiadit
1972 Spartakiadivoittaja
Kunniamainintoja

1978 DDR:n Vuoden urheilija
2-kertainen hopeinen ansiomitali Isänmaallisista ansioista
7-kertainen Urheilumestari
VBScript

VBScript (Visual Basic Script) on Windowsin yksi monista ohjelmointikielistä.
VBScript on skriptikieli, joka suoritetaan riviriviltä. Vaikka VBScript on skriptikieli, sillä pystyy tekemään yllättävän suuria ja näyttäviä sovelluksia, esimerkiksi oman sähköposti-sovelluksen. VBScriptin kryptatun tiedoston pääte on .vbe. VBScript on sukua Visual Basicille.
Tiedoston päätteenä käytetään päätettä .vbs
Esimerkkejä

Seuraava esimerkki näyttää tekstilaatikon "Tervetuloa Wikipediaan!" ja avaa Internet Explorer-selaimessa sivun www.wikipedia.org.
MsgBox "Tervetuloa Wikipediaan!"
Set objIEA = CreateObject("InternetExplorer.Application")
objIEA.Visible = true
objIEA.Navigate "www.wikipedia.org"
Seuraava esimerkki näyttää tekstilaatikon otsikolla "Messageboxi" ja tekstillä "Tämä on vain yksinkertainen messageboksi.".
X=MsgBox("Tämä on vain yksinkertainen messageboxi.",0+16,"Messageboxi")
Valerio Checchi

Valerio Checchi
Valerio Checchi (s. 3. huhtikuuta 1980) on italialainen maastohiihtäjä.
Checchi on edustanut Italiaa arvokilpailuissa Val di Fiemmen MM-kisoista 2003 lähtien. Hän on ollut MM-kisoissa parhaimmillaan kuudestoista 50 kilometrin yhteislähtökilpailussa Oberstdorfissa 2005 ja olympialaisissa kahdeksastoista Torinon kisojen 2006 yhdistelmäkilpailussa.
Checchi osallistui maailmancup-kilpailuun ensimmäisen kerran joulukuussa 2001. Hän saavutti uransa ensimmäisen voiton – ja palkintokorokepaikan – 15 kilometrin vapaan hiihtotavan kilpailussa Canmoressa 25. tammikuuta 2008. Aiemmin samalla kaudella hän oli ollut neljäs 30 kilometrin vapaan hiihtotavan yhteislähtökilpailussa Rybinskissä. Checchi oli kymmenes kauden 2007–2008 maailmancupin kokonaispisteissä. Tour de Skin 2007–2008 kahdella ensimmäisellä takaa-ajo-osuudella hän oli kolmen nopeimman joukossa. 15. tammikuuta 2006 hän hiihti toisen osuuden Italian joukkueessa, joka voitti maailmancupin viestikilpailun Lago di Teserossa.
Kaudella 2008–2009 Checchi sijoittui kolmanneksi Vancouverin yhdistelmäkilpailussa.
Vuonna 2014 Checchi sai vuoden kilpailukiellon kun häntä ei ollut tavoitettu dopingtestiin kolmesti 18 kuukauden aikana.
Tyypin 2 multippeli endokriininen neoplasia

Tyypin 2 multippeli endokriininen neoplasia eli MEN2-oireyhtymä on geneettinen oireyhtymä, joka aiheuttaa kilpirauhassyöpiä, lisämunuaisten feokromosytoomia sekä hyperparatyreoosia eli lisäkilpirauhasten liikatoimintaa. MEN2-oireyhtymästä käytetään myös nimitystä MEN2A-oireyhtymä, koska sen lisäksi tunnetaan tyypin 2B multippeli endokriininen neoplasia, joka eroaa useilla tavoilla tyypillisestä MEN2-oireyhtymästä.
Tyypin 2 multippeli endokriininen neoplasia on vallitsevasti periytyvä. Se johtuu kromosomissa 10 sijaitsevan RET-proto-onkogeenin mutaatioista. Joskus sairauden taustalla on satunnainen uusi mutaatio. Sama geenivirhekin voi tuottaa yksilöllisesti vaihtelevia taudinkuvia. MEN2B-oireyhtymä johtuu mutaatiosta samassa geenissä, mutta eri kohdassa.
Oireet

Lähes poikkeuksetta tyypin 2 multippeliin endokriiniseen neoplasiaan liittyy kalsitoniinia tuottavien kilpirauhasen C-solujen liikakasvu, hyperplasia. Liikakasvun seurauksena myöhemmin kehittyy MEN2-oireyhtymän tyypillisimpänä piirteenä medullaarinen kilpirauhassyöpä. Kasvain voi edetä kaulan alueen imusolmukkeisiin ja levitä etäpesäkkeinä kauemmas kehoon, kuten keuhkoihin, maksaan ja luustoon. Seerumin korkea kalsitoniinipitoisuus saattaa aiheuttaa oireena suolen toiminnan vilkastumista. Itse kilpirauhaskasvain puolestaan aiheuttaa yleisimpänä oireena kilpirauhasen kyhmyn. Suurentunut imusolmuke on kuitenkin joissain tapauksissa ensimmäinen oire. MEN2-potilaat saattavat sairastua medullaariseen kilpirauhassyöpään jo lapsuusiässä. Lähes poikkeuksetta se kehittyy ennen 40 vuoden ikää, yleensä ensimmäisenä merkkinä taustalla olevasta oireyhtymästä. Ensisijainen hoitomuoto on kirurgia. Tyroidektomia voidaan myös suorittaa ennaltaehkäisevänä toimenpiteenä, mikäli henkilön tiedetään kantavan MEN2-oireyhtymän aiheuttavaa geenivirhettä.
Tyypin 2 multippeliin endokriiniseen neoplasiaan liittyy myös lisämunuaisytimen liikakasvua, jonka pohjalta kehittyy feokromosytooma. Se on yli 90 %:ssa tapauksista hyvänlaatuinen kasvain. Useimmiten se kehittyy yhteen lisämunuaiseen, joskus molempiin. Toiseen lisämunuaiseen voi myös ilmaantua uusi kasvain yhden lisämunuaisen kasvaimen hoidon jälkeen. Joskus feokromosytooma on MEN2-oireyhtymän ensimmäinen merkki. Yleensä kuitenkin kilpirauhassyöpä todetaan aiemmin. Feokromosytooma erittää adrenaliinia ja noradrenaliinia, joiden pitoisuuksien suureneminen veressä aiheuttaa sydämentykytyksiä, verenpaineen nousua, hikoilua, päänsärkyä ja vapinaa. Nämä oireet voivat ilmetä kohtauksittaisina. Feokromosytooma hoidetaan kirurgisesti. Sen riskiin vaikuttaa se, mikä geenivirhe on MEN2-oireyhtymän taustalla.
Lisäkilpirauhasten liikakasvu todetaan 10–20 %:ssa MEN2-tapauksista. Kaikki lisäkilpirauhaset voivat olla suurentuneet, mutta muutos on hyvänlaatuinen. Parathormonin liiallinen eritys suurentaa veren kalsiumpitoisuutta. Parathormonia saattaa myös erittyä kasvaneesti virtsaan, jolloin liikaeritys voi aiheuttaa munuaiskivikohtauksen ja munuaisvaurion. Usein hyperparatyreoosi on kuitenkin lieväasteinen ja oireeton. Se todetaan yleensä aikuisiällä. Jos tila on oireeton eikä veren kalsiumtaso ole huomattavasti koholla, hoitoa ei tarvita. Tarvittaessa voidaan suorittaa lisäkilpirauhasleikkaus.
Diagnoosi, esiintyvyys ja ennuste

Tyypin 2 multippelin endokriinisen neoplasian diagnostiikka perustuu perimän tutkimukseen. Sairastuneen lähimmät sukulaiset voidaan myös tutkia geenivirheen varalta. Lasten kohdalla tämä tehdään usein 5–6 vuoden iässä. Jos MEN2-oireyhtymän aiheuttava geenivirhe löydetään, määrittää sen laatu tyroidektomian suositeltavan ajankohdan. Tyypin 2 multippelin endokriinisen neoplasian vuosittaiseksi ilmaantuvuudeksi on arvioitu 3–4/100 000.
Tyypin 2 multippelin endokriinisen neoplasian ennuste riippuu enimmäkseen kilpirauhassyövästä ja sen hoitotuloksista. Feokromosytooma on vain harvoin hengenvaarallinen eikä hyperparatyreoosilla ole vaikutusta elinajanodotteeseen.
Tyypin 24 torpedovene

| Tyyppi 24 |
| --- | --- |


Tekniset tiedot
Uppouma:  932 t (standardi) 1 298 t (kuormattu)
Pituus:  92,6 m (kokonaispituus)
Leveys:  8,65 m
Syväys:  3,52 m
Koneteho:  25 500 shp
Nopeus:  35,2 solmua
Miehistöä:  120-129
Aseistus
Meritorjunta:  3 × 10,5 cm L/45 -tykkiä 6 × 500 mm torpedoputkea 30 × miinaa
Ilmatorjunta:  2 × 2 cm Flak L/65 -ilmatorjuntatykkiä
Tyyppi 24 tai Raubtier-luokka oli Saksan laivaston kuuden torpedoveneen muodostama alusluokka toisessa maailmansodassa. Luokka oli paranneltu versio edeltäneestä tyypistä 23.
Suunnittelu

Alusten rungot hitsattiin, mikä pienensi niiden uppoumaa. Niiden voimanlähteenä oli turbiinimoottorit. Luokan aseistuksena piti olla 12,7 cm tykit, mutta niihin asennettiin parannellut 10,5 cm tykit.